गवालपारा , 25 आगस्ट : गवालपारा जिल्लानि सिङाव थानाय धनुभाङानि देवशिलायाव दिनै मोनसे गिथावना गारि सौग्रावनाय जाथाया नुजाथिदों । बे जाथायाव सानै सुबुङा जायगायावनो जिउ खहा जानायजों लोगोसे माखासे सुबुंफोराबो जोखोम जादों । जाथायाव जिउ खहा जानाय सानैनि गेजेराव गुबुन सासेखौ बिजेपिनि दख'रा आफादनि दैदेनगिरि होन्नानै मिबथिनाय जादों । बिजेपिनि दख'रा दैदैनगिरि बिजु पखरेल शर्माजों लोगोसे बे जाथायाव दालिम कलिता मुनि सुबुङाबो जिउ खहा जायो आरो बिसोर सानैनि न'खौ गवालपारानि सिमलितलायाव होन्नानै मिबथिनाय जादों । गवालपारा जिल्लायाव थांनाय 24 घन्टानि गेजेराव गुबुन मोनसे नुजाथिबावनाय जाथायाव सानै फरायसाफोरा गारिजों सौजानानै जिउ खहा जादों । मिबथिनाय बादिब्ला , गवालपारानिफ्राय बक' फार्से गोख्रै थांबाय थानाय एएस 01 डिएफ 3861 नम्बरनि सुइफ्ट डिजायार आरो एएस 01 एइससि 9000 नम्बरनि बासजों मोगा - मोगि सौग्रावलायनाय जाथाया जोबोद गिथावनायै नुजाथिदों होन्नानै जायगानि सुलुङा फोरमायदों । बे जाथायाव जोखोम मोन्नाय माखासे सुबुंफोरखौ रंजुली देहा फाहामसालिआव थिसन्नाय जायो आरो बेनि उनाव गुवाहाटीसिम फाहामथाय होनो लांनो नाजानाय समावनो सुबुङा जिउ खहा जायो । 
सुइफ्ट डिजायार आरो बासनि मोगा - मोगि सौग्रावनायाव सानै सुबुङा जिउ खहा